**НЧ „ПРОСВЕТА 1898 – СТРАХИЛОВО”**

**с. Страхилово , общ.П.Тръмбеш , обл. В. Търново**

**ОТЧЕТ ЗА ДЕЙНОСТТА НА ЧИТАЛИЩЕТО ЗА ПЕРИОДА**

**01.01.2019 – 31.12.2019 ГОДИНА**

Уважаеми дами и господа,

Според устава и ЗНЧ до 31.03. се провеждат отчетните събрания на читалищата и се дават насоки за развитието на читалищната дейност за следващата година.

Читалищата са уникална, самобитна и типично българска форма за просвета и култура. Факт е, че читалищата са издържали повратностите на времето.Създадени в условия на робство и мизерия,те са функционирали и продължават да функционират през различните обществено-политически строеве. Това показва колко авторитетни и стабилни институции са и колко са необходими на обществото.Читалището е мястото,което събира всички физически лица без ограничение на възраст и пол,политически и религиозни възгледи и етническо самосъзнание. Мястото, където всеки трябва да намери своето поле на изява и развива заложбите си. Те са живият извор на българския дух и култура през вековете. Там е запалена искрата и пламва огънят на Българското възраждане. Там е мястото, където се поддържат живи българските традиции,мястото в което малките българчета научават от своите баби и дядовци за бита, културата,прекрасните песни и танци,живите български шевици,където пламва и завинаги остава в сърцата им огънчето на българщината. В тези храмове на просветата и културата,се изгради духовната същност на нашия народ. Читалището е и ще бъде средище на всички поколения българи. Нека да не се забравя ,че българщината се държи на трите стълба-читалище,училище,православен храм т. е. културата, образованието, вярата! Читалището е място в което влизат от най-малките до най.възрастните.Създателите на родното ни читалище развили активна културно-масова работа сред населението което продължава и до днес.Читалището ни остава едно от най-важните полета на различни изяви, в чиито изяви всеки жител на Страхилово трябва да намери своето поле.

И днес всички ние не по-малко се нуждаем от съвременно будителско

движение, чийто непресъхващ извор е родното читалище,издържало всички повратности вече 121 години.

Днес, пред много по- малкия брой жители на селото ни ,след навлизането на научно-техническия прогрес във всички сфери на живота ни, стои важна

и отговорна задача – защита и опазване на единствената културна институция на територията на селото. А това зависи единствено от нас , жителите на селото, местна власт, трудово-производителни колективи, бивши читалищни дейци и общественици, по-голям брой самодейци – работещи в екип с общи цели.

Цялостната работа и днес се води от председателя и секретар – библиотекаря. Макар и видимо не много сложна работа изисква много време за организиране на мероприятия, водене на счетоводство, за планиране и отчитане на работата, задължения по обслужване на потребителите,уреждане и поддържане на библиотеката.

Поколения българи са взели активно участие в многобройните разновидни форми на читалищната самодейност,пренесли са автентични песни,танци и обичаи до наши дни. Благодарение на онези читалищни дейци работили с присъщия на самодееца жар и ентусиазъм,са се запазили много ценни обществени, национални и културни традиции, не престава да се издига авторитета и стабилността на читалищната институция.

ХУДОЖЕСТВЕНА САМОДЕЙНОСТ

Важно място в културния живот на селото заемат утвърдените културни традиции.Най- напред ще започна с отчетната художествена самодейност. В НЧ „Просвета 1898 – Страхилово” има фолклорна група,група за стари градски песни и група за народни обичаи. От месец ноември имаме и танцов състав с ръководител Цветелина Тодорова. В момента танцьорите са 10.

За изминалата година участията на самодейците не са малко, важно е да отбележим, че Фолклорната Група във всички свои участия достойно защитават името на нашето читалище.За нас се говори с уважение , на база

успехите които са постигнати.

Огромна беше радостта и самочуствието на самодейците ,завръщайки се с първа награда, диплом, грамота и златен медал от Петнадесети Юбилеен Национален Събор – надпяване „Авлига пее” с. Обединение. Кера Костова също получи първо място, грамота и златен медал.Участвахме в ХХIV ФФ „Северняшка китка”гр. Павликени. Първо място,грамота и златен медал за фолклорната група и за индивидуалното изпълнение на Кера Костова. Наградите бяха връчени лично от народната певица Янка Рупкина. Участие

имахме и в четиринадесетия Национален Тракийски фолклорен Събор „Богородична стъпка – 2019”.Фолклорната група и Кера Костова получиха

Диплом и статуетка за принос в съхранението и развитието на фолклора.

На участие в конкурс за изпълнители на Традиционна Добруджанска Народна песен „Калинка Вълчева”в град Тервел фолклорната група е на второ място и с парична награда от 25 лева.Кера Костова е с парична награда от 20 лева.Наградите бяха връчени от Добруджанската народна певица Калинка Вълчева.От Национален Фолклорен Фестивал „ Фолклорен

Извор”с. Царевец – златен медал за ФГ „Северняшка китка” и златен медал за Кера Костова.Участвахме и в Седмия фолклорен фестивал „Хуморът в народното ни творчество”в с. Дъскот.Група за стари градски песни „Пей сърце”участва и достойно се представи в Първи фестивал на старата градска песен „Аз съм мома Беленчанка” гр. Бяла.

Фолклорната група е нашата визитка за представителност,за което искам да ги поздравя с 16 годишния рожден ден.Все хора за които думите възторжен дух, просвета и култура имат стойност.Казват ,че надеждата изтънява най-бавно в душата на твореца, а Вие сте такива.Вие носите песента в душата си.Врекли сте се и не му изменяйте! Желаем Ви от сърце

непресъхващо творческо вдъхновение и покоряване на нови още по-високи върхове!

КУЛТУРНО – МАСОВА ДЕЙНОСТ

Въпреки проблемите можем да се похвалим и гордеем с редица мероприятия,които разнообразиха живота ни. Честване на родилната помощ и майчинството, който всички знаем като „Бабинден”. Разбира се с акушерката Г-жа Джамджиева,д-р Борисова , д-р Цанев и много жени от селото.На първи март отпразнувахме Денят на мартеницата и на любителското художествено творчество или Денят на самодееца. Отпразнувахме и 15 години от създаването на ФГ „Северняшка китка”. Празнувахме заедно с всички бивши и настоящи самодейци.Всички самодейци бяха закичени с мартеници за здраве и късмет. Тържество по случай международния ден на жената 8 март,отново организирахме,като празник на всички жени в селото.Отправени бяха поздравления чрез песни и стихове към присъстващите от читалищните самодейци. На Велики четвъртък боядисвахме яйца.Всяко дете отнесе в дома си шарено яйце,в което е влажило обич, а с него и необходимото слънчево настроение за предстоящите Великденски празници. Имаше и Великденско хоро.На Еньов ден брахме билки и пихме чай.Денят на детето отбелязахме с много игри и викторина. По повод 11 май-професионалния празник на българския библиотекар децата бяха запознати с начина на подреждане на томовете литература.

Взехме участие в „Златна есен – 2019”гр. Полски Тръмбеш. За пореден път погледите събра масата на Страхилово с различни кулинарни изкушения – плодове, зеленчуци, пити, баници, сладки, ястия,приготвени от сръчните ръце на самодейците при читалището.Участвахме и в концерт по - случай празника на град П. Тръмбеш. Изнесохме концерт на Пенсионерския клуб на село Павел за деня на възрастните хора.В деня на Християнското семейство отпразнувахме брачно дълголетие на четири семейства. На 14 октомври с тържествена Света литургия, водосвет и курбан беше отбелязана 130 годишнината от построяването на храм „Света Параскева” с. Страхилово.

На 21 септември,за трета поредна година думата царевица се е превърнала в определение за празник, напоен с уханието на вкусен булгур

На празника ни имаше много гости и около 360 самодейци.Компетентно

три членно жури раздаде грамоти, диплом, статуетка и медали за I, II и III място. Присъдена бе и награда от председателя на читалището Г-н М. Михов. Мероприятието и тази година е заснето, а снимковия материал е подреден в албум. И тук е мястото да благодарим на всички самодейци и на жените от селото,които се включиха да направим празника хубав и запомнящ се.

Не на последно място по важност е отбелязването на годишнини на бележити писатели – направа на литературни кътове. Празнично тържество по случай Коледа и Нова година направихме в читалището.За всеки от присъстващите имаше късмет-пожелание за Новата година.

Правим и седянка – раздумка, четене на вестници и списания.Всяко мероприятие е много добре организирано – покана, сценарий, тематична

беседа,музикални изпълнения за празничното настроение на присъстващите/средна посещаемост от 75 души/

БИБЛИОТЕЧНА ДЕЙНОСТ

Библиотечната дейност е формата, чрез която читалището реализира задачата си за разширяване и обогатяване на знанията и интереса към наука, изкуство и култура у местното население. В съзнанието си свързваме „Библиотека” с мястото, откъдето можем да си вземем да прочетем книга, да потърсим специализирана литература, да разгледаме вестници и списания. През изминалата година закупихме книги на стойност 290.83лв. Стремежът ни е непрекъснато обогатяване на фонда и

то с литература,която да задоволи потребностите на нашите читатели. Този

стремеж е трудно постижим,изхождайки от недостатъчната държавна субсидия. През 2019 година читателите са 91,посещенията за дома 686, в читалня 239 и интернет посещения 524. През отчетния период са направени и много справки, като голяма част от тях са свързани с търсене чрез интернет.Читалищната библиотека разполага с 18 664 регистрационни единици библиотечен фонд. Чрез спечеления проект „Глоб@лни библиотеки - България”, който имаме библиотеката ни е привлекателен център и жизнен източник. Продължава предоставянето

на пакет от услуги – компютри за потребление, безплатен интернет достъп и онлайн информация.

Състоянието на читалищната библиотека, трябва да отговаря на реалните потребности и очаквания на гражданите. В това отношение в нашата библиотека има още много какво да се желае. Наличието на влага уврежда книгите. За да задържим читателския интерес и повишим броя на

нашите читатели е нужно постоянно да обновяваме библиотечния фонд.

ФИНАНСОВО – СТОПАНСКА ДЕЙНОСТ

Цялостната дейност на читалището , зависи от финансовите средства. Финансирането на читалището е регламентирано в Закона на народните читалища и Устава на читалището.Съгласно чл.21 от ЗНЧ основен източник за формиране бюджета на читалището е държавната субсидия за 1,5 бройка по утвърден стандарт от МК.

Читалището набира собствени приходи от членски внос и наем от земеделска земя.

След провеждане на дадено мероприятие, отвсякъде се носят гръмки слова.Всички са съпричастни към нашия труд,към нас хората ,които работим за запазване и предаване на новите поколения,културното наследство и традиции на българина.

ОРГАНИЗАЦИОННА ДЕЙНОСТ

През изминалата година Читалищното Настоятелство работи в състав :

1.Милен Михайлов Михов – председател

2.Милена Алексиева Минчева – секретар

3.Светла Димитрова Йорданова – член

4.Йорданка Маринова Андреева – член

5.Кера Николова Костова – член

6.Тодор Милков Михайлов – член

Проверителна комисия :

1.Нели Иванова Илиева – председател

2.Стоянка Илиева Комитова – член

3. Дочка Генчева Игнатова – член

Проведени са шест заседания на които са обсъждани въпроси касаещи читалищна, библиотечна, финансово-стопанска, художествено творческа

дейност и други текущи задачи.

Въпреки липсата на средства , с гордост можем да отчетем изминалата година като успешна.Изказвам своята благодарност към председателя на читалището г-н Милен Михов, членовете на Настоятелството и Проверителната комисия,всички самодейци, г-жа Кера Костова -ръководител на Фолклорната група и групата за Стари градски песни. На

Г-жа Цветелина Тодорова - ръководител на танцовия състав.На всички оказали помощ , за подпомагане дейността на читалището.

Читалищната сграда е построена преди 60 години и е добра.,но изисква много средства за нейното поддържане. От неотложен ремонт се нуждае

салона. Фоаето на читалището и библиотеката от боядисване.

Това е отчета на нашето читалище за изминалата календарна година.

Това са искрите, които отиват в пламъка на огъня,който вече 121 години носи достойно своето име НЧ „ПРОСВЕТА 1898-СТРАХИЛОВО”.Тук са корените ,тук е бита и традицията,тук идват и хората,защото Читалището е

извоювало името на авторитетен културен институт,готов да приеме предизвикателствата на новото време. То е „Храм запазил цялата красота и достойнство на нашия народ”. Нека и в бъдеще нашето читалище продължи да е привлекателен център и второ училище за всички нас. Чудесен дом, в който живеят науката, словото, песента и танците. Да си пожелаем да работим още по-добре и постигаме нови успехи!

Докладът е обсъден и приет на заседание на Настоятелството с протокол №3 от 12. 03.2020г.

Читалищен секретар : ……………………. Председател : …………………….

/М.Минчева/ /М.Михов/